Katarína Kucbelová

Katarína Kucbelová (* 28. august 1979, Banská Bystrica) je slovenská spisovateľka a kultúrna manažérka, spoluzakladateľka ceny Anasoft litera.

 Životopis 
Narodila sa 28. augusta 1979 v Banskej Bystrici. Maturovala na Gymnáziu A. Sládkoviča v Banskej Bystrici (19931997). Na Filmovej a televíznej fakulte Vysokej školy múzických umení v Bratislave vyštudovala dramaturgiu a scenáristiku (19972002). Pracuje ako kultúrna manažérka, založila a do roku 2012 viedla literárnu cenu Anasoft litera.

 Tvorba 
Katarína Kucbelová debutovala v roku 2003 zbierkou Duály (Drewo a srd). Na tú nadviazala básnickými knihami Šport (2006, Ars Poetica), Malé veľké mesto (2008, Ars Poetica), Vie, čo urobí (2013, Artforum) a K bielej (2022, Skalná ruža). V roku 2020 vydala novelu Čepiec (2019, Slovart).

Jej básnická tvorba sa vyčleňuje z konvenčného vnímania poézie, vyznačuje sa vysokou mierou odosobnenosti a kritika ju zaraďuje k autorom tzv. Text Generation a Anesthetic Gen(d)eration. Vo štvrtej knihe jej tvorba nadobúda spoločensko-kritický či ekologický rozmer. Kucbelovej poézia bola preložená do viacerých jazykov a publikovaná v rôznych antológiách.

Jej prozaický debut Čepiec je pôsobivou kombináciou dokumentárneho románu a literárnej reportáže. Novela získala titul Kniha roka 2019 v ankete denníka Pravda, cenu Literárnej akadémia Panta Rhei Awards, Cenu za umenie Nadácie Tatra banky v kategórii literatúra, bola nominovaná do finálovej päťky literárnej ceny Anasoft litera, na Cenu Jána Johanidesa, Cenu René a do ankety Kniha roka mesačníka Knižná revue. Poľký preklad knihy Čepiec bol nominovaný do shortlistu stredoeurópskej ceny Angelus.

Divadelnú adaptáciu Čepiec uviedlo DJGT vo Zvolene v roku 2021. 

Básnická skladba K bielej získala stredoeurópsku Cenu Václava Buriana, Cenu Zlatá Vlna a Cenu Nadácie Tatrabanky. 

 Dielo  
 2003 – Duály, Drewo a srd, Bratislava
 2006 – Šport, Drewo a srd, Bratislava
 2008 – Malé veľké mesto, Ars poetica, Bratislava
 2013 – Vie, čo urobí, Artforum, Bratislava
 2019 – Čepiec, Slovart, Bratislava
 2020 – Duály. Šport. Malé veľké mesto. (reedícia), Vlna, Drewo a srd, Bratislava
 2022 – K bielej, Skalná ruža, Kordíky
 2023 – Modrosleposť, Slovart, Bratislava

 Prekladové vydania kníh 

 2018  – Malé veľké mesto, španielske vydanie, Olifante, Zaragoza

 2020 – Vie, čo urobí, ukrajinské vydanie, Krok, Ternopiľ

 2021 – Čepiec, české vydanie, Akropolis, Opava

 2021 – Čepiec, maďarské vydanie, Phoénix Polgári Társulás, Bratislava

 2022 – Čepiec, poľské vydanie, Ha!rt, Krakov

 2023 – Čepiec, nemecké vydanie, Ink Press, Zürich
 2024 – Čepiec, lotyšské vydanie, Janis Roze, Riga
 2024 – Čepiec, anglické vydanie, Seagull books, London

 Ocenenia 

 2020 – Cena za umenie Nadácie Tatra banky v kategórii literatúra (Čepiec)
 2020 – Shortlist Anasoft litera

 2020 – Cena Literárnej akadémie Panta Rhei Awards (Čepiec)

 2023 – Cena Václava Buriana (K bielej)
 2023 – Cena Václava Buriana (K bielej), cena publika

 2023 – Zlatá Vlna (K bielej)
 2023 – Shortlist Angelus
 2023 – Cena Nadácie Tatra banky za básnickú skladbu K bielej v kategórii literatúra
 2024 – Prémia Literárneho fondu, Modrosleposť
 2024 – Shortlist Anasoft litera

 Výber z antológií 

 2023 – Antológia súčasnej slovenskej literatúry/Antologia della letteratura slovacca contemporanea, Slovenský inštitút v Ríme, Rím
 2022  – Sasiadki, Wrocławski Dom Literatury, Wroclaw

 2019  – Danubiennes, Éditions Petra, Paríž
 2014  – Prebúdzanie sedmospáčov, Vlna, Bratislava
 2013  – Dny procházejí městem, Akropolis, Praha   
 2013  – Import/Export, Centre internationale de poesie, Marseille    
 2012  – 5x5, Antológia súčasnej slovenskej poézie, Slovenské literárne centrum, Bratislava   
 2012  – The World Record, Bloodaxe books and Southbank centre, Londýn   
 2006  – Slowakische Anthologie, comma.edition, Chemnitz   
 2006  – Antológia súčasnej slovenskej poézie, Uniwersytet warszawski, Varšava
 2004  – A Fine Line, Arc publication, Todmorden                                                                       

 Referencie 

 Iné projekty 

 Externé odkazy 

 Profil Kataríny Kucbelovej na stránke literárnej ceny Anasoft Litera

Kategória:Osobnosti z Banskej Bystrice
Kategória:Slovenskí spisovatelia
Kategória:Slovenskí básnici
Kategória:Slovenskí kultúrni manažéri
Kategória:Anasoft litera
Kategória:Absolventi Vysokej školy múzických umení